ดาวโจนส์ปิดบวก/น้ำมัน,ทองลดลง
หุ้นดาวโจนส์ปิดบวก 138.79 จุด จับตาผลประชุมเฟด ด้านราคาน้ำมันลง 14 เซนต์ ขณะที่ทองคำลบ6.40 ดอลลาร์
3 พ.ย. 2564

ดัชนีเฉลี่ยอุตสาหกรรมดาวโจนส์ปิดที่ 36,052.63 จุด เพิ่มขึ้น 138.79 จุด หรือ +0.39% ดัชนี เอสแอนด์พี500 ปิดที่ 4,630.65 จุด เพิ่มขึ้น 16.98 จุด หรือ +0.37% ดัชนี แนสแดคปิดที่ 15,649.60 จุด เพิ่มขึ้น 53.69 จุด หรือ +0.34%ดัชนีดาวโจนส์ตลาดหุ้นนิวยอร์กปิดทำนิวไฮที่เหนือระดับ 36,000 จุดเป็นครั้งแรกเมื่อวันที่ 2 พ.ย. ขณะที่ดัชนี เอสแอนด์พี 500 และ แนสแดค ปิดทำนิวไฮเช่นกัน ขานรับผลประกอบการที่แข็งแกร่งของบริษัทจดทะเบียน ซึ่งรวมถึงบริษัทไฟเซอร์ ขณะที่นักลงทุนจับตาผลการประชุมของธนาคารกลางสหรัฐ (เฟด)สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม ลดลง 14 เซนต์ ปิดที่ 83.91 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม เพิ่มขึ้น 1 เซนต์ ปิดที่ 84.72 ดอลลาร์ต่อบาร์เรล นักลงทุนเทขายทำกำไรหลังจากราคาน้ำมันพุ่งขึ้นในช่วงที่ผ่านมาราคาทองคำโคเม็กซ์งวดส่งมอบเดือนธันวาคม ลดลง 6.40 ดอลลาร์ ปิดที่ 1,789.40 ดอลลาร์ต่อออนซ์